
ŠAKIŲ RAJONO LUKŠIŲ VINCO GRYBO GIMNAZIJOS
[bookmark: bookmark1]NUOSTATAI
I. [bookmark: bookmark2]BENDROSIOS NUOSTATOS
1. Šakių rajono Lukšių Vinco Grybo gimnazijos nuostatai (toliau Nuostatai) reglamentuoja Šakių rajono Lukšių Vinco Grybo gimnazijos (toliau Gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, tipą, pagrindinę paskirtį, mokymo kalbas,  mokymo formas ir būdus, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, turtą ir lėšas, jų naudojimo tvarką ir finansinės veiklos kontrolę, gimnazijos veiklos priežiūrą, reorganizavimo, likvidavimo ar pertvarkymo tvarką.
2. Gimnazijos pavadinimas:
                    2.1. Pilnas gimnazijos pavadinimas lietuvių kalba: Šakių rajono Lukšių Vinco Grybo
                           gimnazija;
2.2. Sutrumpintas gimnazijos pavadinimas lietuvių kalba: Šakių r. Lukšių V. Grybo
                           gimnazija;
                    2.3. Gimnazija įregistruota Juridinių asmenų registre, kodas 190821478. 
3. Mokykla įsteigta 1839-09-01 kunigo Antano Tatarės, gimnazija - Šakių rajono savivaldybės tarybos 2010 m. gegužės 27 d. sprendimas Nr. T-185.
4.  Mokyklos grupė - bendrojo ugdymo mokykla.
5. Mokyklos tipas – gimnazija, teikianti ikimokyklinį, priešmokyklinį, pradinį, pagrindinį ir vidurinį išsilavinimą pagal akredituotą vidurinio ugdymo programą.
6. Mokymo kalba - lietuvių kalba.
7. Gimnazijos teisinė forma - savivaldybės biudžetinė įstaiga.
8. Gimnazijos priklausomybė - savininkas: Šakių rajono savivaldybė, kodas 111105021, Bažnyčios g. 4, LT-71120 Šakiai. Savininko teises ir pareigas įgyvendinanti institucija - Šakių rajono savivaldybės meras, išskyrus tas biudžetinės įstaigos savininko teises ir pareigas, kurios priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos savivaldybė taryba nėra perdavusi savivaldybės merui).
9. Mokymo forma – grupinio, pavienio, nuotolinio, ligos (negalios) atveju - namuose. 
10. Gimnazijoje vykdomos neformaliojo vaikų švietimo programos.
                       
II. GIMNAZIJOS VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ
IŠDAVIMAS
11. Lukšių Vinco Grybo gimnazijos,  teikiančios ikimokyklinį, priešmokyklinį, pradinį, pagrindinį ir vidurinį išsilavinimą, buveinė: Antano Tatarės g. 37, Lukšiai, LT - 71180, Šakių rajonas.
12. Pagrindinė veiklos sritis – švietimas.
13. Gimnazijos švietimo veiklos rūšys:     
               13.1. Pagrindinės veiklos rūšys:
               13.1.1. ikimokyklinis ugdymas, kodas 85.10;
               13.1.2. priešmokyklinis ugdymas;
13.1.3. pradinis ugdymas, kodas 85.20;
13.1.4. pagrindinis ugdymas, kodas 85.31.10;
13.1.5. vidurinis ugdymas, kodas 85.31.20.
13.2. Kitos švietimo veiklos rūšys:
13.2.1. sportinis švietimas, kodas 85.51;
13.2.2. kultūrinis švietimas, kodas 85.52;
13.2.3. kitas, niekur nepriskirtas švietimas, kodas 85.59;
13.2.4. švietimui būdingų paslaugų veikla, kodas 85.60;
13.2.5. Vairavimo mokyklos veikla, kodas 85.53.
14. Kitos ne švietimo veiklos rūšys:
14.1. autobuso nuoma.               
15. Gimnazija gali:
               15.1. vykdyti formaliojo ir neformaliojo švietimo programas;
               15.2. gimnazijos nuostatuose nustatytu mastu prisiimti įsipareigojimus, sudaryti mokymo ir kitas sutartis;
               15.3. vykdyti šalies bei tarptautinius švietimo projektus.
16. Gimnazija privalo užtikrinti ugdymo programų vykdymą, atvirumą vietos bendruomenei, mokymo sutarties sudarymą bei sutartų įsipareigojimų vykdymą, geros kokybės švietimą.
17. Gimnazijoje gali veikti mokinių ir jaunimo organizacijos, kurios skatina mokinių dorovinį, tautinį, pilietinį sąmoningumą, patriotizmą, puoselėja kultūrinę bei socialinę brandą, padeda tenkinti jų saviugdos ir saviraiškos poreikius. Mokinių ir jaunimo organizacijos savo veiklą grindžia nustatyta tvarka įregistruotais įstatais, jų veikla neturi prieštarauti LR Konstitucijai ir įstatymams.
18. Asmens formaliojo ar savišvietos būdu įgyti mokymosi pasiekimai įteisinami įstatymo nustatyta tvarka išduotu dokumentu, kurio turinį, formą ir išdavimo tvarką nustato vyriausybė arba jos įgaliota institucija:
               18.1. baigus vidurinio ugdymo programą, kodas 301001001 - brandos atestatu, kodas V, P 3014, jo priedu, kodas VP 3016;
               18.2. baigus pagrindinio ugdymo programą, kodas 201001001, - pagrindinio išsilavinimo pažymėjimu, kodas H 2001, baigus individualizuotą pagrindinio ugdymo programą, kodas 207001004, - kodas C 2701;
               18.3. baigus pagrindinio ugdymo programos (kodas 201001001) pirmąją dalį -
pažymėjimu, kodas  2058;               
               18.4. baigus pradinio ugdymo programą , kodas 101001001 - pradinio išsilavinimo pažymėjimu B 1001, baigus individualizuotą pradinio ugdymo programą, kodas 107001004,  - pradinio ugdymo pasiekimų pažymėjimu 1701;
               18.5. nebaigus pagrindinio ugdymo programos (kodas 201001001), vidurinio ugdymo programos (kodas 301001001), individualizuotos pagrindinio ugdymo programos (kodas 207001002), Mokymosi pasiekimų pažymėjimas, kodas E 2055.
19. Ugdymo programos, vykdomos kitoje gyvenamojoje vietovėje: ikimokyklinis ugdymas, kodas 85.10.10 - Ežero g. 3a, Lukšiai , LT – 71180, Šakių r. sav.;
20. Gimnazija yra paramos gavėja. 
Gimnazija yra viešasis juridinis asmuo, veikiantis kaip biudžetinė įstaiga, nesiekiantis pelno, turintis savo antspaudą su valstybės herbu ir savo pavadinimu, atributiką, turintis savarankišką atsiskaitomąją sąskaitą, vykdo buhalterinę apskaitą Lietuvos Respublikos įregistruotuose bankuose, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais ir šiais Nuostatais.
Gimnazija savo veiklą grindžia LR Konstitucija, LR švietimo ir kitais įstatymais, Vaiko teisių konvencija, LR Vyriausybės nutarimais, Švietimo ir mokslo ministerijos teisės aktais, nuostatais ir jų pagrindu parengtais gimnazijos nuostatais, Lietuvos higienos normos HN 75:2016 “Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, Lietuvos higienos norma HN 20:2018 „Neformaliojo vaikų švietimo programų vykdymo bendrieji sveikatos saugos reikalavimai“ steigėjo ir jo institucijų teisės aktais, Gimnazijos vidaus  tvarkos taisyklėmis.
[bookmark: bookmark3]III. GIMNAZIJOS TIKSLAI, UŽDAVINIAI IR FUNKCIJOS
[bookmark: bookmark4]21. Gimnazijos tikslai ir uždaviniai:
21.1. teikti mokiniams kokybišką ikimokyklinį, priešmokyklinį,  pradinį, pagrindinį ir vidurinį išsilavinimą;
21.2. užtikrinti ikimokyklinio, priešmokyklinio, pradinio, pagrindinio ir vidurinio ugdymo tęstinumą;
21.3. tenkinti mokinių pažinimo, ugdymosi ir saviraiškos poreikius;
21.4. teikti mokiniams reikiamą pagalbą;
               21.5. užtikrinti sveiką ir saugią ugdymo (si) aplinką;
               21.6. išugdyti kiekvienam mokiniui vertybines orientacijas, leidžiančias tapti doru, siekiančiu žinių, savarankišku, atsakingu, patriotiškai nusiteikusiu žmogumi, išlavinti dabartiniam gyvenimui svarbius jo komunikacinius gebėjimus, padėti įsisavinti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, taip pat šiuolaikinę socialinę kompetenciją ir gebėjimus savarankiškai kurti savo gyvenimą;
              21.7. sudaryti sąlygas mokiniams rinktis savo polinkius, gabumus ir siekius atitinkantį 
ugdymosi kelią, galimybes prireikus motyvuotai keisti savo pasirinkimą, nustatyti mokinio kūrybinius gebėjimus ir pagal tai padėti jam įsigyti profesinę kvalifikaciją ir kompetenciją, atitinkančią šiuolaikinį kultūros bei technologijų lygį;
                21.8. padėti vaikui tenkinti prigimtinius, kultūros, socialinius, pažintinius poreikius, pasiruošti mokytis pagal pradinio ugdymo programą;
               21.9. sudaryti sąlygas vaikui ir mokiniui įgyti demokratijos tradicijas įkūnijančius pilietinės bei politinės kultūros pagrindus, išplėtoti gebėjimus ir patirtį, būtiną asmeniui, kaip kompetentingam Lietuvos piliečiui, europinės ir pasaulinės bendrijos, daugiakultūrės visuomenės nariui;
               21.10. skatinti vaikų ir mokinių lygybę ir solidarumą su žmonėmis, turinčiais skirtingus gebėjimus, kitokias socialines galimybes nei dauguma, siekti socialinio vaikų ir mokinių solidarumo, išmokyti teikti socialinę paramą artimiesiems;
               21.11. padaryti pagrindinį išsilavinimą prieinamą kuo platesniam jaunuolių ratui ir išplėsti galimybes jiems toliau mokytis, sudaryti sąlygas mokytis visą gyvenimą;
               21.12. perteikti mokiniui tautinės ir etninės kultūros pagrindus, tradicijas ir vertybes, garantuoti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą, puoselėti krašto atvirumą.
[bookmark: bookmark5]22. Gimnazijos funkcijos:
                22.1. formuoja ir įgyvendina ugdymo turinį pagal Švietimo, mokslo ir sporto ministerijos patvirtintus bendruosius arba jos nustatyta tvarka suderintus individualius ugdymo planus ir bendrąsias programas, paiso mokinių poreikių įvairovės, derindama ugdymo turinį, siūlydama ir taikydama skirtingus mokymo(si) būdus ir tempą;
                22.2. formuoja ir įgyvendina ikimokyklinio ugdymo turinį, atspindintį pagrindines regiono švietimo nuostatas, individualius ikimokyklinių grupių tikslus ir vaikų ar jų tėvų (globėjų) poreikius;
                22.3. teikia ikimokyklinį, priešmokyklinį ugdymą, bendrąjį pradinį, pagrindinį, vidurinį išsilavinimą;
                22.4. kuria darbo sistemą su itin gabiais mokiniais, su mokiniais, turinčiais mokymosi
sunkumų;
                22.5. individualizuoja ugdymo programas skirtingų gebėjimų mokiniams;
                22.6. siūlo ir taiko įvairius mokymo(si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;
                22.7. organizuoja neformalųjį ugdymą, integruodama jį su bendruoju ugdymu;
                22.8. teikia specialiąją pedagoginę pagalbą specialiųjų poreikių vaikams, organizuoja 
specialiųjų poreikių vaikų ugdymą bendrosios paskirties ikimokyklinio, priešmokyklinio ugdymo grupėse ir mokinių ugdymą bendrosiose klasėse, pripažindama jų gebėjimus ir galias;
                22.9. esant reikalui gali organizuoti Visos dienos mokyklos veiklą,   pailgintos darbo dienos grupių darbą;
                22.10. organizuoja ikimokyklinio ir priešmokyklinio ugdymo grupių darbą;
                22.11. taiko bendriesiems ugdymo tikslams ir gimnazijos ugdymo tikslams atliepiančius vertinimo modelius;
                22.12. kartu su steigėju sudaro higienines, materialines, pedagogines, psichologines sąlygas, laiduojančias psichinį bei fizinį vaiko saugumą ir asmenybės brandą;
                22.13. vykdo pagrindinės mokyklos baigimo žinių patikrinimą, vidurinio ugdymo programos baigimo brandos egzaminus;
                22.14. atlieka gimnazijos  veikos įsivertinimą;
                22.15. organizuoja ugdymo procesą (mokslo metų pradžia rugsėjo 1 d.);
                22.16. sudaro sąlygas mokiniams burtis į vaikų ir jaunimo organizacijas, kurių veikla sąlygoja dorovinę, pilietinę, kultūrinę, fizinę bei socialinę brandą, lavintis saviugdos ir saviraiškos būreliuose, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams;
                22.17. organizuoja bibliotekos,  mokyklos istorijos centro veiklą;
                22.18. organizuoja Vaiko gerovės komisijos veiklą, vykdo prevencines programas;
                22.19. dalyvauja savivaldybės, šalies ir tarptautiniuose projektuose, ugdymo pasiekimų tyrimuose ir tikrinimuose;
                22.20. inicijuoja socialinę paramą mokiniams;
                22.21. kuria gimnaziją kaip vietos bendruomenės kultūros židinį;
                22.22. organizuoja vaikų ir mokinių maitinimą ir pavėžėjimą.
[bookmark: bookmark6]IV. MOKINIŲ IR VAIKŲ PRIĖMIMAS Į GIMNAZIJĄ IR IKIMOKYKLINIO UGDYMO
[bookmark: bookmark7]SKYRIŲ, PERĖJIMAS Į KITĄ MOKYKLĄ
23. Mokiniai į gimnaziją priimami pagal gyvenamąją vietą, savivaldybės nustatytas jos teritorijos ribas arba kita nustatyta tvarka, vadovaujantis Švietimo, mokslo ir sporto ministro patvirtintais bendraisiais priėmimo kriterijais bei Lietuvos Respublikos Švietimo įstatymu, esant galimybei - atsižvelgiant į tėvų ar vaikų pageidavimus, jei išsilavinimas ir kitos aplinkybės (sveikata, dėstomosios kalbos mokėjimas ir kt.) atitinka priėmimo į ją sąlygas, pagal gimnazijos vidaus tvarkos taisyklėse numatytą mokinių priėmimo į gimnaziją tvarką:
                  23.1. pirmumo teise priimamas asmuo, gyvenantis priskirtoje gyvenamoje teritorijoje. Tėvų (globėjų, rūpintojų) ir vaiko pageidavimu, vaikas gali būti priimamas iš kitai bendrojo lavinimo mokyklai priskirtos aptarnavimo teritorijos tuo atveju, jeigu gimnazijoje yra laisvų vietų. Mokytis pagal pradinio ugdymo ir pradinio ugdymo individualizuotą programas priimamas vaikas, kuriam tais kalendoriniais metais sukanka 6 arba 7 metai (atskiru atveju ir jaunesnis, jei yra pakankamai subrendęs.
                 23.2. tėvai (globėjai, rūpintojai) gimnazijos direktoriui pateikia prašymą ir vaiko sveikatos būklės pažymėjimą;
                 23.3. vaikai į ikimokyklinio ugdymo skyrių priimami, tėvams (vaiko globėjams) pateikus prašymą ir vaiko sveikatos būklės pažymėjimą;
                 23.4. specialiųjų poreikių vaikai į bendrosios paskirties ikimokyklinio ugdymo skyriaus bendrojo ugdymo grupes priimami pateikus Pedagoginės - psichologinės tarnybos išvadą apie vaiko raidos sutrikimą;
                23.5. ikimokyklinio ir priešmokyklinio ugdymo grupės komplektuojamos pagal 
pateiktų prašymų skaičių iki birželio 30 dienos. Ikimokyklinio ugdymo grupės komplektuojamos iš to paties arba įvairaus amžiaus vaikų. Grupių sąrašai sudaromi pagal Lietuvos higienos normoje nustatytus grupių komplektavimo reikalavimus:  nuo 1 iki 2 metų – ne daugiau kaip 10 vaikų, nuo 2 iki 3 metų – ne daugiau kaip 15 vaikų, nuo 3 metų iki pradinio ugdymo pradžios – ne daugiau kaip 20 vaikų, nuo 2 metų iki pradinio ugdymo pradžios – ne daugiau kaip 16 vaikų;
                23.6. Priimant vaikus į ikimokyklinio/ priešmokyklinio ugdymo grupes, laikomasi eilės pagal tėvų (globėjų) prašymo registravimo datą. Prioritetai teikiami Vaikų priėmimo į ugdymo įstaigų ikimokyklines ir priešmokyklines grupes tvarkos apraše, patvirtintame Šakių rajono savivaldybės tarybos, nurodyto eiliškumo tvarka: vaikams iš socialinę riziką patiriančių  šeimų; vaikams iš globos namų ir tėvų globos netekusiems vaikams;  vaikams, kurių brolis ar sesuo lanko tą pačią ugdymo įstaigą;  vaikams iš šeimų, auginančių tris ir daugiau vaikų; vaikams, kurių vienas iš tėvų yra bendrojo lavinimo mokyklos moksleivis ar dieninio skyriaus studentas;  vaikams,   kurių vienas iš tėvų yra netekęs darbingumo 60-100 procentų;  specialių jų poreikių ir neįgaliems vaikams;  vaikams iš seniūnijos, kurioje yra ugdymo įstaiga, teritorijos (pagal deklaruotą gyvenamąją vietą);  įstaigos darbuotojų vaikams; vaikams, kurių vienas iš tėvų atlieka tikrąją karinę tarnybą;
                  23.7. švietimo santykius tarp ikimokyklinio, priešmokyklinio amžiaus vaiko, mokinio (toliau - mokinio) ir gimnazijos įforminami rašytine sutartimi;
                  23.8. mokymo sutartį už vaiką iki 14 metų jo vardu sudaro tėvai (globėjai, rūpintojai),                                                               
veikdami išimtinai vaiko interesais;
                  23.9. vaikas nuo 14 iki 18 metų mokymo sutartį sudaro turėdamas tėvų (globėjų,rūpintojų ) rašytinį sutikimą;
                  23.10. sutartyje nurodomos sutarties šalys, mokymo programa, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai;
                  23.11. švietimo santykiai prasideda nuo vaiko pirmos ugdymo, mokymosi dienos. Sutarties nuostata, prieštaraujanti Švietimo ir kitiems įstatymams, negalioja. Sutartis registruojama gimnazijoje.
24. Gimnazija, dėl objektyvių priežasčių, negalinti užtikrinti mokiniui, besimokančiam pagal privalomojo švietimo programas, psichologinės, specialiosios pedagoginės, specialiosios arba socialinės pedagoginės pagalbos, suderinusi su jo tėvais (globėjais, rūpintojais), Pedagogine psichologine tarnyba bei Vaiko teisių apsaugos skyriumi, siūlo jam mokytis kitoje mokykloje.
25. Jei mokinio, besimokančio pagal privalomojo švietimo programas, elgesys kelia realią ir akivaizdžią grėsmę gimnazijos bendruomenės narių saugumui, gimnazija, suderinusi su Vaiko teisių apsaugos skyriumi, tarpinstitucinio bendradarbiavimo koordinatoriumi gali pašalinti mokinį iš Gimnazijos. Gimnazijos vadovas kartu su steigėju, dalyvaujant mokinio tėvams (globėjams/rūpintojams), gali  perkelti mokinį į kitą mokyklą. 

[bookmark: bookmark8]V. GIMNAZIJOS BENDRUOMENĖS NARIŲ TEISĖS, PAREIGOS IR ATSAKOMYBĖ
26. Vaiko teisės:
                   26.1. ugdytis sveikoje ir saugioje aplinkoje;
                   26.2. turėti higienos reikalavimus atitinkančią vietą veiklai;
                   26.3. į medicinos aptarnavimą, tinkamą mitybą ir higieną;
                   26.4. į poilsį ir laisvalaikį, atitinkantį jų amžių, sveikatą bei poreikius;
                   26.5. bręsti doroviškai, ugdytis bendravimo kultūrą;
                   26.6. atskleisti savo gebėjimus ir talentus;
                   26.7. ugdyti savo kalbą, perimti tautos kultūrą, papročius ir tradicijas.
   27. Mokinių teisės:
                   27.1. į nemokamą mokymą bendrojo lavinimo gimnazijoje;
                    27.2. mokytis pagal savo gebėjimus ir poreikius ir įgyti valstybinius standartus atitinkantį bendrąjį išsilavinimą;
                    27.3. dalyvauti svarstant ugdymo proceso organizavimo klausimus;
                    27.4. į minties, sąžinės, religijos, žodžio laisvę; sukakus 14 metų teisę rinktis vieną iš                       
 privalomo dorinio ugdymo dalykų;
                    27.5. puoselėti savo kalbą, kultūrą, papročius bei tradicijas;       
                    27.6. turėti higienos reikalavimus atitinkančią darbo vietą, ugdytis sveikoje ir saugioje
aplinkoje;
                    27.7. gauti informaciją apie save, dalyvauti, kai svarstomas jų elgesys;
                    27.8. gauti socialinę, psichologinę, specialiąją pedagoginę ir logopedo pagalbą;
                    27.9. į poilsį ir laisvalaikį, atitinkantį jų amžių ir sveikatą;
                    27.10. dalyvauti gimnazijos savivaldoje gimnazijos nuostatuose nustatyta tvarka;
                    27.11. burtis į vaikų ir jaunimo organizacijas, kurių veikla sąlygoja dorovinę, pilietinę, kultūrinę, fizinę bei socialinę brandą, lavintis saviugdos ir saviraiškos būreliuose, kurių veikla neprieštarauja Lietuvos Respublikos įstatymams.
28. Mokinių pareigos:
                    28.1. mokytis iki 16 metų bendrojo lavinimo gimnazijoje; įgyti pakankamai žinių ir patirties tam, kad teisingai pasirinktų tolesnį mokymosi ar profesinės veiklos kelią, būtų pasiruošę savarankiškam gyvenimui;
                    28.2. nuolat lankyti gimnaziją, laikytis mokinių elgesio ir vidaus tvarkos
taisyklių;
                    28.3. gerbti valstybinę, savo gimtąją kalbą ir kultūrą, kitas kalbas ir kultūras;
                    28.4. laikytis žmonių bendrabūvio normų.
29. Tėvų (  globėjų ) teisės:
                    29.1. reikalauti, kad jų vaikui būtų teikiamas valstybinius standartus atitinkantis bendrasis lavinimas;
                    29.2. dalyvauti nustatant ugdymo turinį, metodus, vertinimo formas ir kt.; 
                    29.3. gauti informaciją apie savo vaiko mokymąsi, elgesį, mokymosi sąlygas;
                    29.4. dalyvauti gimnazijos savivaldoje.
30. Tėvų ( globėjų ) pareigos:
                    30.1. pasitikėjimo, atvirumo ir reiklumo dvasia ugdyti darbštų, iniciatyvų vaiką, gebantį savarankiškai veikti ir priimti atsakomybę;
                    30.2. sudaryti vaikui sveikas ir saugias gyvenimo bei ugdymosi sąlygas, užtikrinti punktualų bei reguliarų gimnazijos lankymą;
                    30.3. bendrauti su gimnazijos pedagogais ir vadovais, dalyvauti sprendžiant vaiko ugdymosi klausimus;
                     30.4. užtikrinti, kad vaikas mokytųsi iki 16 metų bendrojo lavinimo arba kitokioje 
formalioje švietimo sistemos mokykloje;
                     30.5. apsaugoti vaiką nuo smurto, prievartos ir išnaudojimo.
31. Mokytojų teisės:
31.1. laisvai pasirinkti pedagoginės veiklos organizavimo būdus ir formas;
31.2.tobulinti savo kvalifikaciją, persikvalifikuoti, atestuotis ir gauti kvalifikacinę
kategoriją atitinkantį atlyginimą;
31.3. burtis į visuomenines ir profesines organizacijas, savišvietos, kultūrines grupes;
31.4. burtis į dalykines ir metodines grupes, būrelius;
                     31.5. nustatyta tvarka gauti mokamas atostogas mokymo priemonėms rengti ir kvalifikacijai tobulinti;
31.6. atostogauti vasarą ir naudotis Vyriausybės numatytomis lengvatomis;
31.7. vertinti gimnazijos vadovų ir kolegų vadybinę ir pedagoginę veiklą;
31.8. dalyvauti gimnazijos savivaldoje;
31.9. dirbti saugioje ir sveikoje aplinkoje.

32. Mokytojų pareigos:
                     32.1. pagal mokinių siekius ir galimybes individualizuoti ugdymo turinį, užtikrinant gerus
ugdymo rezultatus;
                     32.2. skatinti mokinius mokytis, padėti turintiems mokymosi sunkumų, objektyviai vertinti mokinių pasiekimus;
                     32.3. siekti, kad kiekvienas mokinys gebėtų bendrauti ir bendradarbiauti, imtųsi atsakomybės, savarankiškai veiktų vadovaudamasis pilietinėmis nuostatomis;
                     32.4. pritaikyti integruotiems specialiųjų poreikių turintiems vaikams ugdymo turinį, metodus ir mokymo priemones, bendradarbiauti su Vaiko gerovės komisija;
                     32.5. siekti, kad mokiniai savo gyvenimą grįstų dorinėmis vertybėmis;
                     32.6. padėti mokiniams tenkinti jų saviraiškos ir saviugdos poreikius, plėtoti kultūrinius interesus, daryti poveikį sociokultūrinei gimnazijos aplinkai;
                     32.7. formuoti mokinių sveikos gyvensenos, civilinės saugos, saugos darbe ir buityje įgūdžius;
                     32.8. laikytis bendrosios ir pedagoginės etikos normų, pedagoginės prevencijos
principo;
                     32.9. tinkamai pasiruošti pamokoms, papildomo ugdymo užsiėmimams;
                     32.10. analizuoti savo pedagoginę veiklą, vertinti ugdymo rezultatus ir su jais supažindinti mokinius, jų tėvus ( ar vaiko globėjus ), kolegas ir gimnazijos vadovus;
                     32.11. bendradarbiauti su kolegomis, abipusiu susitarimu mokytis vienam iš kito;
                     32.12. tobulinti kvalifikaciją ir nustatyta tvarka atestuotis;
                     32.13. laikytis gimnazijos vidaus tvarkos taisyklių.
33. Klasių vadovų pareigos:
                     33.1. rūpintis moksleivių asmenybiniu ir socialiniu ugdymu bei branda;
                     33.2. burti klasėje dirbančius mokytojus ir kitus specialistus (bibliotekininkas, psichologas, specialusis pedagogas, logopedas, socialinis pedagogas, asmens sveikatos priežiūros darbuotojas ir kt.) klasės mokinių ugdymui planuoti ir derinti;
                     32.3. pažinti mokinių polinkius, poreikius, interesus, siekti, kad jie dalyvautų svarstant ugdymo turinį, formas ir metodus;
                     32.4. domėtis ir rūpintis mokinių sveikata, jų sauga, padėti jiems reguliuoti darbo ir poilsio režimą; puoselėti sveiką gyvenseną;
                     32.5. padėti mokiniams formuoti vertybines nuostatas, ugdyti jų pilietiškumą, gebėjimą vadovautis demokratiniais bendravimo principais;
                     32.6. bendrauti su kiekvienu mokiniu ir jo šeima, informuoti tėvus (ar globėjus) apie jo mokymąsi ir elgesį, neatidėliojant išsiaiškinti gimnazijos nelankymo priežastis;
                     32.7. suteikti vaikui reikiamą pagalbą. Pastebėjus, kad jo atžvilgiu taikomas smurtas, prievarta, seksualinis ar kitokio pobūdžio išnaudojimas, ir apie tai informuoti Gimnazijos vadovus bei Vaiko teisių apsaugos skyrių;
                     32.8. padėti mokiniams spręsti iškylančias psichologines, bendravimo, mokymosi ir kt. problemas;
                     32.9. padėti mokiniams pasirinkti tolesnę mokymosi ar veiklos sritį;
                     32.10. prižiūrėti higienos normų ir taisyklių laikymąsi gimnazijoje, kontroliuoti mokinių darbo ir poilsio režimo organizavimą, jų maitinimą;
                     32.11. dalyvauti mokinių sveikatingumo ugdyme, bendradarbiaujant su visuomenės sveikatos priežiūros įstaigomis ir kt. Nieko nėra apie socialinę-pilietinės veiklos organizavimą
33. Gimnazijos psichologas, specialusis pedagogas,  logopedas, bibliotekininkas ir kiti ugdymo funkcijas vykdantys specialistai vadovaujasi gimnazijos nuostatais ir pareigybės aprašymu.
34. Gimnazijos taryba - aukščiausia gimnazijos savivaldos institucija, teikianti mokinių, jų tėvų ( ar vaiko globėjų ) ir pedagogų atstovus svarbiausiems gimnazijos veiklos tikslams numatyti ir uždaviniams spręsti. Gimnazija savo nuostatuose nustato rinkimų į gimnazijos tarybą procedūrą, remdamasi demokratiniais rinkimų principais: slaptumu, visuotinumu, konkurencija, periodiškumu, aiškiu procedūros apibrėžtumu. Gimnazijos taryboje mokiniai, tėvai ir pedagogai atstovauja lygiomis dalimis (po septynis). Gimnazijos tarybos veikloje gali dalyvauti vietos savivaldos atstovai.
35. Posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančių balsų dauguma. Gimnazijos tarybos nutarimus, kurie prieštarauja gimnazijos veiklą reglamentuojantiems dokumentams, gimnazijos direktorius prašo svarstyti iš naujo.
36. Gimnazijos taryba už veiklą atsiskaito ją rinkusiems gimnazijos bendruomenės nariams.
37. Gimnazijos priežiūrą vykdančios institucijos nustatę, kad tarybos priimti sprendimai prieštarauja įstatymams ir kitiems gimnazijos veiklą reglamentuojantiems teisės aktams, siūlo gimnazijos tarybai juos svarstyti iš naujo. Gimnazijos tarybai atsisakius tai padaryti, ginčas sprendžiamas įstatymų numatyta tvarka.
38. Gimnazijos taryba:
                    38.1. nustato gimnazijos veiklos perspektyvas, pagrindines darbo kryptis, aprobuoja gimnazijos veiklos programą, nuostatus, vidaus tvarkos taisykles, ugdymo planą, nustato ugdymo organizavimo tvarką;
                   38.2. aptaria siūlymus dėl vadovėlių užsakymo, mokinių žinių ir gebėjimų vertinimo sistemos parinkimo, papildomos veiklos ir renginių organizavimo;
                   38.3. teikia siūlymus gimnazijos direktoriui priimant darbuotojus ir vertinant jų darbo rezultatus; vertina gimnazijos vadovų veiklą, pareiškia nuomonę jiems atestuojantis;
                   38.4. pedagogų tarybos teikimu sprendžia mokinių šalinimo iš gimnazijos klausimus;
                   38.5.inicijuoja gimnazijos bendruomenės ir visuomenės bendravimą;
                   38.6. skiria atstovus į pedagogų atestacijos komisiją ir viešo konkurso laisvai direktoriaus vietai užimti komisiją;
                   38.7. kontroliuoja gimnazijos ūkinę ir finansinę veiklą;
                   38.8. gali sustabdyti kitų gimnazijos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.
39. Mokytojų taryba - nuolat veikianti gimnazijos savivaldos institucija pedagogų profesiniam bei ugdymo klausimams spręsti. Ją sudaro gimnazijos vadovybė, visi gimnazijoje dirbantys mokytojai, auklėtojai, psichologas, socialinis pedagogas,  specialusis pedagogas, logopedas, bibliotekininkas ir kiti tiesiogiai ugdymo procese dalyvaujantys darbuotojai. Į posėdžius gali būti kviečiami kitų savivaldos institucijų atstovai:
                   39.1. Mokytojų tarybos posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per pusmetį. Prireikus gali būti sušauktas neeilinis mokytojų tarybos posėdis;
                   39.2. Mokytojų tarybai vadovauja gimnazijos direktorius, Mokytojų tarybos sekretorių renka mokytojų tarybos nariai;
                    39.3. posėdžiai yra teisėti, jei juose dalyvauja ne mažiau kaip 2/3 tuo metu dirbančių tarybos narių. Nutarimai priimami dalyvaujančiųjų balsų dauguma.
40. Mokytojų taryba:
                    40.1. aptaria praktinius švietimo reformos įgyvendinimo klausimus, svarsto mokinių ugdymo rezultatus, pedagoginės veiklos tobulinimo būdus;
                    40.2. diskutuoja dėl gimnazijos veiklos programos, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimo klausimus;
                    40.3. kartu su gimnazijos socialiniu pedagogu,  psichologu aptaria mokinių sveikatos, saugos darbe, mokymosi, poilsio ir mitybos klausimus.
41. Klasių seniūnų taryba - nuolat veikianti mokinių savivaldos institucija, kurios struktūrą, veiklos nuostatus tvirtina visuotinis mokinių susirinkimas.
42. Klasių seniūnų taryba:
                    42.1. svarsto ir, suderinusi su gimnazijos vadovybe, tvirtina svarbiausių mokinių renginių planus;
                    42.2. koordinuoja mokinių savivaldos veiklą, planuoja ir organizuoja mokinių popamokinį darbą ir laisvalaikį;
                    42.3. organizuoja mokinių socialinės rūpybos veiklą, rūpinasi drausmės ir tvarkos palaikymu gimnazijoje;
                    42.4. svarsto mokinių teisių gimnazijoje gynimo klausimus;
                    42.5. priima sprendimus dėl neeilinio mokinių susirinkimo sušaukimo;
                    42.6. Gimnazijos mokinių tarybos prezidentas renkamas visuotiniame mokinių susirinkime;
                    42.7. kandidatai į mokinių tarybos prezidentus  pristato veiklos programas;
                    42.8. rinkimai remiasi demokratiškumo, slaptumo, konkurencijos,
visuotinumo principais.

43. Gimnazijai vadovauja direktorius, kurį į pareigas skiria mokyklos Savininko teises ir pareigas įgyvendinanti institucija - Šakių rajono savivaldybės taryba įstatymų numatyta tvarka.
44. Direktorius:
                    44.1. nustato Gimnazijos struktūrą ir darbuotojų pareigybių sąrašą, prieš tai raštu suderinęs su Šakių rajono savivaldybės meru;
                    44.2. inicijuoja gimnazijos veiklos programų rengimą, aiškina gimnazijos bendruomenės nariams valstybinę švietimo politiką;
                    44.3. telkia gimnazijos bendruomenę valstybinei švietimo politikai įgyvendinti, gimnazijos veiklos programai vykdyti;
                    44.4. rūpinasi palankaus mikroklimato ugdymui ir darbui kūrimu, puoselėja demokratinius gimnazijos bendruomenės santykius;
                    44.5. skiria vadybines funkcijas pavaduotojams, sudaro galimybes jiems savarankiškai dirbti, organizuoja reguliarų atsiskaitymą už nuveiktą darbą;
                    44.6. inicijuoja darbuotojų pareigybių aprašų rengimą ir juos tvirtina;
                    44.7. rengia gimnazijos vidaus tvarkos taisykles, organizuoja jų projekto svarstymą ir teikia gimnazijos tarybai ir darbo tarybai aprobuoti;
                    44.8. kartu su gimnazijos taryba nustato mokinių ir darbuotojų skatinimo sistemą;
                    44.9. kontroliuoja, kad gimnazijos teritorijoje nebūtų vartojami alkoholiniai gėrimai, narkotinės ir psichotropinės medžiagos;
                    44.10. stebi, analizuoja, vertina gimnazijos veiklą, ugdymo rezultatus;
                    44.11. rūpinasi pedagogų kvalifikacijos tobulinimu, sudaro sąlygas atestuotis;
                    44.12. sudaro Vaiko gerovės komisiją, rūpinasi specialiosios pedagoginės - psichologinės pagalbos mokiniams teikimu;
                    44.13. plėtoja bendradarbiavimą su mokinių tėvais ( ar vaiko globėjais);
                    44.14. palaiko ryšius su Vaiko teisių apsaugos skyriumi, tarpinstitucinio bendradarbiavimo koordinatoriumi, gimnazijos rėmėjais, vietos bendruomene;
                    44.15. organizuoja pagrindinio ugdymo pasiekimų patikrą, vykdo vidurinio ugdymo programos baigimo brandos egzaminus, nustatyta tvarka teikia informaciją Nacionalinei švietimo agentūrai;
                    44.16. rūpinasi gimnazijos intelektiniais, materialiniais, finansiniais ištekliais, darbų ir civiline sauga. Darbo užmokesčio fondo ribose tvirtina gimnazijos etatus;
                    44.17. sudaro metinę gimnazijos pajamų ir išlaidų sąmatą, organizuoja gimnazijos metų veiklos sąvado ataskaitos rengimą ir teikia gimnazijos tarybai aprobuoti;
                    44.18. rūpinasi gimnazijos ryšiais;
                    44.19. atstovauja gimnazijai kitose institucijose;
                    44.20. Gimnazijos direktorius atsako už visą gimnazijos veiklą ir rezultatus.
45. Direktoriaus pavaduotojai ugdymui:
                    45.1. organizuoja ugdymo plano, bendrųjų ikimokyklinio, priešmokyklinio ugdymo programų vykdymą, pamokų ir papildomo ugdymo tvarkaraščio sudarymą;
                    45.2. vadovauja  vaikų su specialiaisiais poreikiais integravimosi programų įgyvendinimui, organizuoja Vaiko gerovės komisijos darbą;
                    45.3. teikia pagalbą pedagogams, prižiūri, kaip vykdomi gimnazijos veiklą reglamentuojantys dokumentai;
                    45.4. stebi ugdymo procesą ir vertina ugdymo rezultatus;
                    45.5. skatina pedagogus tobulinti kvalifikaciją, dalykiškai bendradarbiauti ir
atestuotis;
                    45.6. tvarko mokinių ir gimnazijos baigimo dokumentų apskaitą, rengia ataskaitas;
                    45.7. vykdo mokinių teisės pažeidimų prevenciją, informuoja suinteresuotas institucijas apie vengiančius mokytis vaikus ir įstatymų numatyta tvarka taiko poveikio priemones;
                    45.8. organizuoja tėvų ( ar vaiko globėjų ) švietimą;
                    45.9. vykdo kitas pareigybės aprašyme numatytas funkcijas;
                    45.10.  pavaduoja direktorių, jam nesant.
46. Direktoriaus pavaduotojas ūkio reikalams:
                    46.1. rūpinasi gimnazijos materialiniais ir informaciniais ištekliais, patalpų paruošimu darbui, sanitarija ir higiena;
                    46.2. organizuoja aptarnaujančiojo personalo darbą;
                    46.3. rūpinasi gimnazijos pastatų, inventoriaus ir mokymo priemonių apsauga;
                    46.4.  pavaduoja direktorių, jam nesant;
                    46.5.vykdo kitas pareigybės apraše numatytas funkcijas.
[bookmark: bookmark11]                            VIII. PRIĖMIMAS Į DARBĄ IR DARBO APMOKĖJIMAS
47. Direktoriaus pavaduotojus, pedagoginį ir kitą personalą priima į darbą ir atleidžia iš jo gimnazijos direktorius įstatymų nustatyta tvarka.
48. Darbo apmokėjimo tvarką nustato Lietuvos Respublikos įstatymai, Lietuvos Respublikos Vyriausybės nutarimai, Švietimo, mokslo ir sporto ministerijos teisės aktai.
[bookmark: bookmark12]IX. ATESTACIJA. KVALIFIKACIJOS TOBULINIMAS
[bookmark: bookmark13]49. Gimnazijos vadovai ir pedagogai atestuojasi Lietuvos Respublikos įstatymų ir Lietuvos Respublikos Vyriausybės nustatyta tvarka.
                                   X. PASIEKIMŲ PATIKRINIMAI. EGZAMINAI
50. Brandos egzaminų, pagrindinio ugdymo pasiekimų patikrinimo organizavimas ir brandos atestatų, pradinio bei pagrindinio išsilavinimo pažymėjimų išdavimas vykdomas Švietimo, mokslo ir sporto ministerijos nustatyta tvarka.
[bookmark: bookmark14]XI. IŠSILAVINIMŲ, KVALIFIKACIJOS, PASIEKIMŲ PAŽYMĖJIMŲ IŠDAVIMAS

51. Pažymėjimų išdavimo tvarką nustato LR Švietimo, mokslo ir sporto ministerija.
52. Pažymėjimai išduodami skaitmenine forma.
53. Pažymėjimų išrašymas organizuojamas direktoriaus įsakymu nustatyta tvarka.
54. Už pažymėjimų apskaitą atsako gimnazijos direktorius bei jo įsakymu patvirtintas asmuo.

[bookmark: bookmark15]XII. GIMNAZIJOS RYŠIAI
55. Gimnazija yra pavaldi Savininko teises ir pareigas įgyvendinančiajai institucijai - Šakių rajono savivaldybės tarybai.
56. Gimnazija bendradarbiauja su jos veikla susijusiais juridiniais ir fiziniais asmenimis (švietimo, sveikatos, kultūros, sporto, teisėsaugos, vaiko teisių apsaugos, mokslo, studijų institucijomis ir kt.).
57. Gimnazija dalyvauja programose ir projektuose, tarptautinėse organizacijose, organizuoja bendrus renginius su kitomis mokyklomis ir vietos bendruomene ir kt.
[bookmark: bookmark16]                                          XIII. GIMNAZIJOS VEIKLOS PRIEŽIŪRA
58. Gimnazijos veiklą prižiūri Šakių rajono savivaldybė Bendrųjų švietimo įstaigų priežiūros nuostatų nustatyta tvarka. Bendrosios švietimo politikos vykdymą prižiūri Švietimo ir mokslo ministerija pagal Švietimo, mokslo ir sporto ministerijos patvirtintus nuostatus. Gimnazijos veiklą prižiūrinčios institucijos Švietimo, mokslo ir sporto ministerijos nustatyta tvarka informuoja visuomenę, savivaldos ir valstybines valdžios institucijas apie gimnazijos atliekamo ugdymo kokybę.
59. Gimnazijos finansinės veiklos kontrolę vykdo Valstybės kontrolės įgaliotos institucijos ir steigėjas.
[bookmark: bookmark17]XIV. TURTAS, LĖŠŲ ŠALTINIAI IR JŲ NAUDOJIMAS
60. Gimnazija patikėjimo teise valdo, naudojasi ir įstatymų numatyta tvarka disponuoja priskirta žeme, valstybės ar savivaldybės pastatais, finansiniais ištekliais, inventoriumi bei mokymo priemonėmis.
61. Gimnazija visiškai išlaikoma iš valstybės ar savivaldybės biudžeto pagal asignavimų valdytojo patvirtintą sąmatą.
62. Gimnazija gali turėti ir nebiudžetinių lėšų. Jas sudaro: autobuso nuoma, fizinių ir juridinių asmenų parama,  pajamos, gautos už papildomą ugdymą, renginių organizavimą ir kopijavimą, gaminamą produkciją ir kt.
63. Nebiudžetinės lėšos naudojamos Lietuvos Respublikos Vyriausybės nustatyta
tvarka.
64. Finansines operacijas vykdo gimnazijos buhalterija.
65. Gimnazija gali turėti savo fondą, kurio sudarymo šaltiniai yra savanoriški asmenų, organizacijų ir įmonių įnašai, pajamos iš paties fondo veiklos, užsienio valstybių organizacijų bei piliečių, taip pat tarptautinių organizacijų aukojamos lėšos ir materialinės vertybės.
[bookmark: bookmark18]XV. NUOSTATŲ TVIRTINIMAS, KEITIMAS IR PAPILDYMAS
66. Gimnazijos nuostatus tvirtina mokyklos Savininko teises ir pareigas įgyvendinančioji institucija - Šakių rajono savivaldybės taryba, Gimnazijos tarybai pritarus.
67. Gimnazijos nuostatai keičiami ir papildomi, pasikeitus bendriesiems nuostatams arba gimnazijos vadovybės (direktoriaus) ar gimnazijos tarybos iniciatyva. Naują nuostatų redakciją arba pataisas tvirtina Savininko teises ir pareigas įgyvendinančioji institucija - Šakių rajono savivaldybės taryba.
[bookmark: bookmark19]XVI. DOKUMENTŲ VALDYMAS IR SAUGOJIMAS
68. Gimnazijos dokumentų saugojimą ir valdymą reglamentuoja Lietuvos Respublikos archyvų įstatymas, Lietuvos Respublikos standartas LST 6.1-92, Pavyzdinė bendrojo lavinimo mokyklų bylų nomenklatūra, Mokyklos raštvedybos instrukcija.
[bookmark: bookmark20]XVII. GIMNAZIJOS REGISTRAVIMAS
69. Gimnazija registruojama Juridinių asmenų registre Civilinio kodekso (žin.,2000,Nr.74-2262) ir Juridinių asmenų registro nuostatų, patvirtintų LR Vyriausybės 2003 m. lapkričio 12 d. nutarimu Nr. 1407, nustatyta tvarka.
[bookmark: bookmark21]XVIII. GIMNAZIJOS PABAIGA IR PERTVARKYMAS
70. Gimnaziją reorganizuoja, likviduoja ar pertvarko Savininko teises ir pareigas įgyvendinančioji institucija - Šakių rajono savivaldybės taryba pagal LR Vyriausybės nustatyta tvarka.
71. Gimnazijos Savininko teises ir pareigas įgyvendinančioji institucija - Šakių rajono savivaldybės taryba privalo raštu pranešti gimnazijos bendruomenės nariams apie būsimą gimnazijos reorganizavimą, pertvarkymą ar likvidavimą arba tai padaryti įgalioja gimnazijos direktorių.
[bookmark: bookmark22]
XIX. NUOSTATŲ ĮFORMINIMAS
72. Nuostatai, jų pakeitimai ir papildymai įforminami vadovaujantis Dokumentų rengimo ir įforminimo taisyklėmis, visi lapai sunumeruojami.
73. Su Gimnazijos taryba suderinti nuostatai, jų pakeitimai ar papildymai teikiami tvirtinti rajono savivaldybės tarybai.
74. Nuostatai keičiami ir papildomi laikantis Įstatymų ir kitų teisės aktų rengimo rekomendacijų, patvirtintų teisingumo ministro 1998 m. rugpjūčio 17 d. įsakymu Nr. 104 (Žin., 1998, Nr. 87-2416; 2002, Nr. 50-1923) ir dokumentų rengimo ir įforminimo taisyklių reikalavimų.
[bookmark: bookmark23]XX. VIEŠŲ PRANEŠIMŲ SKELBIMAS
75. Vieši pranešimai apie gimnazijos veiklą skelbiami rajono savivaldybės ir gimnazijos tinklalapiuose bei VĮ Registrų centro elektroniniame leidinyje „Juridinių asmenų vieši pranešimai“.

